ការសម្ភាសរបស់លោកយាយ ទូច ហ៊ន

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះទូច ហ៊ន

សង្ខេបរបស់លោកយាយទូច ហ៊ន

លោកយាយទូច ហ៊នមានអាយុ៦២ ឆ្នាំនៅក្នុងឆ្នាំ២០២០ ភេទស្រី មានទីលំនៅបច្ចុប្បន្ននៅភូមិឡឥដ្ឋ ឃុំបឹងកុក ស្រុកកំពង់ចាម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយដែរទាក់ទងពីប្រវត្តិរបស់យាយ ហើយការសម្ភាសទាំងអស់នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹង ជាពិសេសប្រវត្តិរបស់យាយទុកអោយកូនចៅរបស់យាយបានស្គាល់បានដឹងពីប្រវត្តិរបស់យាយដែរបានរៀបរាប់ប្រាប់ខ្ញុំ ចឹងយាយយល់ព្រមដើម្បីខ្ញុំដាក់ការសម្ភាសទាំងអស់ហ្នឹងទៅក្នុងវេបសាយសាលាទេយាយ?

ខ៖ អោយឆ្លើយថាម៉េច?

ក៖ អើយាយ..?

ខ៖ អោយចឹង។

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី២៦ ខែ៧ឆ្នាំ២០២០ហើយការសម្ភាសទាំងអស់ហ្នឹងគឺធ្វើឡើងនៅភូមិហ្នឹងភូមិអីគេយាយ?

ខ៖ ភូមិហ្នឹងវានៅក្នុងភូមិឡឥដ្ឋហាស!

ក៖ អូ៎ភូមិឡឥដ្ឋដែរហេស?

ខ៖ នៅក្នុងដីឡឥដ្ឋហាសហ្នឹង!

ក៖ ភូមិឡឥដ្ឋឃុំហ្នឹងមែនក្រោយលីវទេ?

ខ៖ ក្រោយលីវមានឈ្មោះណាក្រោយលីវ។

ក៖ ចឹងហោសយាយគេហៅភូមិឡឥដ្ឋណេះ?

ខ៖ ក្រោយលីវៗពីដើមទេតែឈ្មោះនៅក្នុងភូមិឡឥដ្ឋនេះ។

ក៖ ចឹងភូមិឡឥដ្ឋ ឃុំបឹងកុក?

ខ៖ ហ្នឹងហើយ!

ក៖ ស្រុកកំពង់ចាម ខេត្តកំពង់ចាម?

ខ៖ ហ្នឹងហើយ!

ក៖ ចឹងសំរាប់យាយឈ្មោះពេញរបស់យាយទាំងត្រកូលម៉ងឈ្មោះអីគេយាយ?

ខ៖ ឈ្មោះទូច ហ៊ន។

ក៖ ឈ្មោះទូច ហ៊នចុះមានឈ្មោះហៅក្រៅអត់យាយ?

ខ៖ អត់។

ក៖ អូ៎ទូច ហ៊នចុះកាលពីក្មេងធ្លាប់មាននរណាគេហៅយាយអីផ្សេងដូចជាឪពុកម្ដាយយាយធ្លាប់ឈ្មោះហៅយាយអីផ្សេងអត់ហៅលេងហាសយាយ?

ខ៖ ឈ្មោះហៅលេងចេះតែមានហើយពីក្មេងមក។

ក៖ ហៅថាម៉េចទៅយាយ?

ខ៖ ចាំបាច់ទៅហៅធ្វើអីទៀតហោសដូចឈ្មោះហ៊នៗហ្នឹងទៅ។

ក៖ អូ៎ចុះយាយសព្វថ្ងៃយាយអាយុប៉ុន្មានយាយ?

ខ៖ អាយុហុកពីរ។

ក៖ យាយហុកពីរចុះយាយកើតនៅថ្ងៃខែឆ្នាំណាយាយចាំអត់?

ខ៖ អូយអត់ចាំទេដឹងតែហុកពីរទេ។

ក៖ ឆ្នាំមួយពាន់បួនរយប៉ុន្មានក៏អត់ចាំដែរណេះយាយណេះ?

ខ៖ អត់ទេ។

ក៖ យាយ..?

ខ៖ គិតខ្លួនឯងទៅ។

ក៖ យាយកើតនៅឆ្នាំមួយពាន់ប្រាំបួនរយហាប្រាំបីចុះអើឆ្នាំច័ន្ទគតិជូត ឆ្លូវ ខាល ថោះយាយឆ្នាំអីគេយាយអាឆ្នាំជូត ឆ្លូវ ខាល ថោះហោសរោង ម៉្សាញ់ មមី មមែហោសយាយឆ្នាំអីគេ?

ខ៖ អើរាប់មើលយាយហ៊ាង។

ក៖ យាយកោ ជូត ឆ្លូវ ខាល ថោះយាយយាយឆ្នាំកោចុះយាយអើស្រុកកំណើតយាយកើតម៉ងយាយកើតនៅណា?

ខ៖ កើតនៅហ្នឹង!

ក៖ កើតនៅហ្នឹងម៉ងហោស?

ខ៖ ចា៎!

ក៖ អូ៎បាទយាយចុះយាយមានបងប្អូនបង្កើតចំនួនប៉ុន្មាននាក់យាយ?

ខ៖ ប្រាំមួយនាក់។

ក៖ យាយកូនទីប៉ុន្មានទៅ?

ខ៖ យាយកូនទីបី។

ក៖អូ៎ចុះមានស្រីប៉ុន្មានប្រុសប៉ុន្មានយាយមានចាំទេយាយ?

ខ៖ ស្រីបីប្រុសបី។

ក៖ អូ៎បងរបស់យាយ យាយមានបងប្អូនណាដែរពួកគាត់ស្លាប់អត់រឺមួយក៏អត់ទេនៅរស់ទាំងអស់គា្ន?

ខ៖ រស់ទាំងអស់គា្នអត់ទាន់មានងាប់ទេ។

ក៖ ចុះអើចឹងបងរបស់យាយឈ្មោះអីគេទៅយាយបងធំហោស?

ខ៖ បងធំឈ្មោះទូចហ៊ាន។

ក៖ ចុះបន្ទាប់ទៀត?

ខ៖ អើទូច គួង។

ក៖ បន្ទាប់មកបានយាយទូច ហ៊ន?

ខ៖ ចា៎!

ក៖ អូ៎ចុះបន្ទាប់មកទៀតយាយ?

ខ៖ ទិញតើនោះនៅផ្ទះហោស!

ក៖ អូ៎បាទយាយ!

ខ៖ យកមកលក់ហោសអើហៅអោយចាំហៅកូនសិន។

ក៖ ចុះយាយគិតថាប្អូនរបស់យាយឈ្មោះអីគេទៅប្អូន?

ខ៖ អើទូចគីម។

ក៖ ចុះបន្ទាប់មកទៀត?

ខ៖ ទូច ហ៊ីម។

ក៖ ពៅគេយាយ?

ខ៖ ទូចមុំ។

ក៖ អូ៎ចុះយាយធ្លាប់មានជាអនុស្សាវរីយ៍អីជាមួយបងប្អូនកាលនៅក្មេងអត់យាយ?

ខ៖ វាចេះតែមានហើយបើពីក្មេងៗមកវាក្រលំបេកលំបាកហ្នឹងណាស់។

ក៖ អូ៎បាទយាយធ្លាប់មានជាអនុស្សាវរីយ៍អីផ្សេងៗទៀតទេយាយ?

ខ៖ អត់អត់មានអីទេមានតែថាយើងហ្នឹងប្រវត្តិយើងវាតស៊ូបងប្អូនលំបេកលំបាកពីក្មេងមកអីចឹងទៅគ្នាទៅរៀននៅវត្តនៅអីបួសលោកបួសអីចឹងហាស!

ក៖ អូ៎បាទយាយបាទចុះឥឡូវបងរបស់យាយគាត់នៅណាយាយ?

ខ៖ បងខ្ញុំនោះផ្ទះគាត់។

ក៖ អូ៎នៅហ្នឹងដែរហោស?

ខ៖ ចា៎!

ក៖ ចុះបងទីពីរនៅហ្នឹងដែរ?

ខ៖ បងទីពីរនៅបល្ល័ង។

ក៖ អូ៎យាយនៅហ្នឹងចុះប្អូនបន្ទាប់យាយ?

ខ៖ ប្អូនបន្ទាប់នៅហ្នឹង!

ក៖ នៅហ្នឹងដែរ?

ខ៖ ចា៎!

ក៖ ចុះប្អូនបន្ទាប់ទៀត?

ខ៖ ប្អូន..។

ក៖ ទីប្រាំ?

ខ៖ ទីប្រាំនៅបល្ល័ង។

ក៖ ចុះពៅគេយាយ?

ខ៖ ទីពៅណៅហ្នឹង!

ក៖ អូ៎បាទយាយបាទចុះសំរាប់ឪពុករបស់យាយឈ្មោះអីគេយាយ?

ខ៖ ឈ្មោះហែមទូច។

ក៖ ហែមទូច?

ខ៖ អូ៎!

ក៖ ចុះម្ដាយរបស់យាយវិញ?

ខ៖ ស៊នហោស។

ក៖ ស៊នហោសចុះពួកគាត់អ្នកស្រុកនៅណាយាយ?

ខ៖ អ្នកស្រុកនៅហ្នឹងដែរ។

ក៖ អូ៎ពយកគាត់នៅហ្នឹងទាំងអស់គា្នហោស?

ខ៖ ចា៎!

ក៖ ចុះយាយគិតថាអើឪពុករបស់យាយកាលគាត់គាត់ស្លាប់នៅយាយ?

ខ៖ គាត់ស្លាប់អស់ហើយ!

ក៖ អូ៎កាលគាត់នៅរស់គាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅចិញ្ចឹមយាយ?

ខ៖ ចិញ្ចឹមធ្វើស្រែធ្វើចំការ។

ក៖ អូ៎ចឹងហោសយាយ?

ខ៖ ចា៎!

ក៖ រួចចុះអើម្ដាយរបស់យាយវិញគាត់ធ្វើអីគេទៅយាយ?

ខ៖ ធ្វើស្រែធ្វើចំការជាមួយគា្នហ្នឹង!

ក៖ ចឹងហោស?

ខ៖ ហ្នឹងហើយ!

ក៖ អូ៎ឪពុកម្ដាយយាយស្លូតរឺមួយក៏កាចយាយ?

ខ៖ ម៉ែខ្ញុំកាចស្លូតតែខ្ញុំទេ។

ក៖ អត់កាចទេណេះយាយណេះ?

ខ៖ ចា៎!

ក៖ អូ៎រួចចុះអើយាយធ្លាប់មានអនុស្សាវរីយ៍អីជាមួយបងអើឪពុកម្ដាយយាយអត់កាលគាត់នៅរស់ហាសធ្លាប់ការងារដែរយាយចងចាំហាសយាយ?

ខ៖ មានអនុស្សាវរីយ៍អីមានតែអនុស្សាវរីយ៍ដូចថាធ្វើស្រែធ្វើចំការទាំងដាំដំឡូងដាំអីចឹងហាសណាស់។

ក៖ អូ៎បាទយាយ!

ខ៖ វាមានអនុស្សាវរីយ៍ហ្នឹង!

ក៖ ធ្លាប់ធ្វើស្រែធ្វើអី..?

ខ៖ ហ្នឹងហើយ!

ក៖ ជាមួយគា្នចឹងហាសណេះយាយណេះ?

ខ៖ ហ្នឹងហើយដូចថាចងចាំ។

ក៖ អូ៎បាទចុះយាយគិតថាអើឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ ទេគាត់អត់មានប្រាប់ប្រវត្តិអីផង។

ក៖ អត់ដែរនិយាយអីទេណេះយាយណេះ?

ខ៖ ចា៎!

ក៖ រួចចុះម្ដាយរបស់យាយវិញគាត់ធ្លាប់ប្រាប់អីទៅយាយអត់?

ខ៖ ម្ដាយហ្នឹងក៏ចឹងដែរគ្មានប្រវត្តិអីគាត់មានប្រវត្តិអីទេ។

ក៖ អូ៎ចឹងគាត់អត់មានដែរនិយាយអីសោះហាសណេះយាយណេះ?

ខ៖ ណុងហើយ!

ក៖ ចុះអើយាយតាខាងឪពុកគាត់ឈ្មោះអីគេយាយយាយចាំអត់?

ខ៖ យាយតាខាងឪពុក។

ក៖ យាយតាខាងឪពុកហាស?

ខ៖ អើយភ្លេចអស់ហើយអាអូន។

ក៖ ភ្លេចហើយយាយហេស?

ខ៖ ចា៎!

ក៖ ចុះយាយតាខាងម្ដាយអត់ចាំដែរ?

ខ៖ យាយតាខាងម្ដាយហ្នឹងក៏គាត់ខូចតាំងពីម៉ែខ្ញុំនៅតូចៗម៉េស។

ក៖ ប៉ុន្តែយាយអត់ចាំ?

ខ៖ ទាំងឪពុកហ្នឹងក៏នៅតូច។

ក៖ ប៉ុន្តែយាយអត់ចាំឈ្មោះទេណេះយាយណេះ?

ខ៖ ហ្នឹងហើយម្ដាយហ្នឹងក៏គាត់នៅសុទ្ធតែប្រជិះសេះនៅឡើយ។

ក៖ អូ៎!

ខ៖ យាយតាខ្ញុំមិនដែរបានឃើញមុខផង។

ក៖ បាទយាយបាទប៉ុន្តែគ្រាន់ថាពួកគាត់អ្នកស្រុកហ្នឹងដែរ?

ខ៖ ចា៎!

ក៖ អូ៎បាទយាយ!

ខ៖ គាត់អ្នកស្រុកហ្នឹងម៉ង។

ក៖ បាទយាយចឹងយាយរស់នៅហ្នឹងប៉ុន្មានអស់ហុកសិបពីរឆ្នាំហើយណេះយាយណេះ?

ខ៖ ចា៎!

ក៖ នៅស្រុកហ្នឹង..?

ខ៖ បើនិយាយទៅកំណើតកើតជាកើតនៅហ្នឹងតែម៉ងលើដីទឹកដីទីហ្នឹងហេស!

ក៖ អូ៎បាទយាយ!

ខ៖ និយាយទៅនេះ។

ក៖ អូ៎!

ខ៖ កើតហ្នឹងតែម៉ងដូចថាកើតពីចំងាយហើយបានមកនៅហ្នឹងអីអត់ទេកើតនៅហ្នឹងតែម៉ង។

ក៖ អូ៎បាទយាយចុះយាយគិតថាអើចឹងយាយមានលក្ខណៈថាបងប្អូនកូនចៅណាដែរទៅរស់នៅស្រុកក្រៅអត់យាយ?

ខ៖ អត់ផង។

ក៖ អត់មានទេណេះ?

ខ៖ ចា៎!

ក៖ នៅខេត្តផ្សេងក៏អត់មានដែរ?

ខ៖ អត់។

ក៖ មានតែនៅកំពង់ចាមហ្នឹងទេណេះយាយណេះ?

ខ៖ ចា៎មានតែនៅហ្នឹងបងប្អូនខ្ញុំនៅជិតៗគា្នតែប៉ុណ្ណឹង!

ក៖ អូ៎បាទយាយ!

ខ៖ បើនិយាយទៅនៅតែពីរឡឥដ្ឋហើយហ្នឹងបល្ល័ងតែប៉ុណ្ណឹង!

ក៖ អូ៎ពួកគាត់អត់ទៅនៅណាឆ្ងាយទៀតទេណេះ?

ខ៖ អត់។

ក៖ បាទយាយចុះយាយគិតថាអើប្ដីរបស់យាយឈ្មោះអីគេយាយ?

ខ៖ អត់មានប្ដីទេ។

ក៖ អូ៎យាយអត់មានប្ដីផង?

ខ៖ ចា៎!

ក៖ អូ៎ចុះយាយគិតថាចឹងយាយធ្លាប់បានរៀនពីមុនអត់យាយ?

ខ៖ អត់។

ក៖ អូ៎យាយអត់បានរៀនដែរហោស?

ខ៖ អត់បានរៀន។

ក៖ អូ៎បាទយាយចុះភាសាបារាំងអីក៏យាយអត់ចេះដែរណេះយាយណេះ?

ខ៖ ភាសាបារាំងអីតែខ្មែរអក្សរមួយមិនចេះផងទៅរកបារាំងអីណាអូន។

ក៖ អើម៉េចបានយាយអត់រៀនចឹងយាយបើឪពុកម្ដាយអត់អោយរៀនរឺមួយក៏ម៉េច?

ខ៖ រៀនអីបើកាលពីយើងនេះណុងឪពុកម្ដាយរៀងខ្សត់ខ្សោយដែរចឹងណាស់ រួចដល់ពេលសុទ្ធតែរត់ទៅជំនាន់ប៉ុលពតណុងហ្នឹងយើងមានបានរៀនអីដាច់មកហ្នឹងទៀតហើយហ្នឹង!

ក៖ អូ៎បាទ!

ខ៖ រួចយើងគ្មានបានរៀនគ្មានបានសូត្រអីទេអត់ទាំងអស់រហូត។

ក៖ អូ៎បាទយាយអូ៎យាយខ្ញុំអាចសុំសួរទាក់ទងពីមួយជំនាន់ទៅមួយជំនាន់ចឹងហាសយាយទាង់ទងពីជំនាន់អ៊ីសារ៉ាក់យាយទាន់អត់?

ខ៖ អើមិនទាន់ទេ។

ក៖ ចុះជំនាន់ព្រៃម៉ាក់គីគេហៅយាគកុងអី?

ខ៖ ព្រៃយាគកុងហ្នឹងខ្ញុំដូចមិនដឹងថាម៉េចដែរនេះអូន។

ក៖ ព្រៃម៉ាក់គីយាគកុងហាសអាយាគកុងធ្មេញយួនធ្មេញខ្មៅហោស?

ខ៖ អត់ទាន់ទេដូចអត់ដឹងទេម៉េចហ្នឹង!

ក៖ ប៉ុន្តែអ្វីដែរយាយច្បាស់គឺអីគេយាយលុនណុលមែន?

ខ៖ ចា៎អាហ្នឹងគឺជំនាន់លុនណុលហ្នឹងដឹង។

ក៖ លុនណុលយាយអាចប្រាប់មួយជំនាន់ថាយាយមានការលំបាករឺមួយក៏អើដូចជាគេធ្វើអីខ្លះដោយសារជំនាន់ណុងមានគ្រាប់ផ្លោងហីយាយណេះ?

ខ៖ ចា៎!

ក៖ បន្ទុះគ្រាប់ផ្លោងហោស?

ខ៖ ហ្នឹងហើយ!

ក៖ យាយអាចប្រាប់ខ្ញុំមួយចំនួនដល់ខ្ញុំបានទេអើពេលណុងយាយកើតទាន់ចឹងហាសណាស់ដូចជាទៅនៅណាហើយយាយធ្វើអីគេជំនាន់លុនណុល?

ខ៖ ខ្ញុំនៅហ្នឹងដែរជំនាន់លុនណុល។

ក៖ អូ៎ប៉ុន្តែ..?

ខ៖ ធ្វើស្រែធ្វើចំការនៅម្ដុំចំការម្ដុំផ្ទះអាអូនឯង!

ក៖ អូ៎ប៉ុន្តែអើដូចជាមានគ្រាប់ផ្លោងបន្ទុះទៅបន្ទុះមកនៅហ្នឹងណេះយាយណេះ?

ខ៖ អើយជំនាន់លុនណុលហ្នឹងវាកាលពីចិតសិបគត់ចិតចិតសិបមួយចិតសិបពីរអីហ្នឹងវាមានគ្រាប់ផ្លោងតិចតួចហ្នឹងដែរ។

ក៖ អូ៎ប៉ុន្តែមានប៉ះពាល់ដល់យើងអីដែរអត់យាយ?

ខ៖ អីកាលណុងក្រុមគ្រួសារខ្ញុំអីដូចអត់មានរបួសអីទេអើគរាន់យើងភិតភ័យអីដែរណាស់។

ក៖ អូ៎បាទ!

ខ៖ ប៉ុនរបួសត្រូវអីអត់ទេអត់មានទេ។

ក៖ ចុះអើអ្នកជិតខាងអត់អីទេណេះយាយណេះ?

ខ៖ អ្នកជិតក៏ដូចមិនអីដែរកាលណុង។

ក៖ អូ៎បាទ!

ខ៖ ប៉ុនថាយើងដូចនៅចំកណ្ដាលចឹងហាស!

ក៖ បាទយាយ!

ខ៖ គ្រាប់វាទៅមុខចឹងទៅបើពីមុខណុងមកវាទៅផុតចេះទៅ។

ក៖ វាអត់ដែរធ្លាក់នៅហ្នឹងផងហោស?

ខ៖ មិនសូវធ្លាក់ទេ។

ក៖ ប៉ុន្តែយើងយើងនៅតែភ័យចឹង?

ខ៖ និយាយ..។

ក៖ ដោយសារឃើញគ្រាប់ហោះទៅហោះមក?

ខ៖ និយាយមិនភ័យម៉េចបើឆីងឆាំងៗហើយ!

ក៖ ប៉ុន្តែពេលហ្នឹងយើងមានធ្វើត្រង់សេធ្វើអីដែរណេះយាយណេះ?

ខ៖ ធ្វើតើមាន។

ក៖ ឃើញគ្រាប់ហោះមកយើងរត់ចូលត្រង់សេទៅ?

ខ៖ ដល់ពេលបាញ់គា្នដុងដាំងៗទៅយើងមិនរត់ចូលត្រង់សេទៅ។

ក៖ អូ៎ប៉ុន្តែដល់ពេលហើយយើងនៅបើធ្វើការយើងនៅតែធ្វើការធម្មតា?

ខ៖ ពេលគេឈប់បាញ់ឈប់អីចឹងទៅយើងធ្វើការធម្មតាចឹងធ្វើអីធ្វើស្រែធ្វើចំការអីចឹងទៅយើងធ្វើទៅចឹងហា!

ក៖ អូ៎បាទយាយបាទចុះបន្ទាប់ពីលុនណុលជំនាន់ដែរយាយពិបាកជំនាន់ប៉ុលពតណេះយាយណេះ?

ខ៖ ចា៎វាដច់ពីលុនណុលហ្នឹងទៅបានចូលប៉ុលពត។

ក៖ ប៉ុលពតពិបាកខ្លាំងហាសណេះយាយណេះ?

ខ៖ ច៎ា!

ក៖ ប៉ុន្តែដូចជាយាយគេជំលាសទៅណាទៅគេកៀរយើងទៅយាយ?

ខ៖ ខ្ញុំពីមុនដំបូងអើទៅល្ពៀក។

ក៖ អូ៎!

ខ៖ ល្ពៀកដល់ពេលនេះទៅបានបងប្អូនគេធានាមកវិញមកនៅធ្រាន។

ក៖ អូ៎បាទចុះនៅល្ពៀកអើយាយធ្វើអីគេទៅយាយ?

ខ៖ មានធ្វើអីទេកាលណុងបើនៅតែផ្ទះមើលប្អូនមើលអីហ្នឹងទៅម៉ែឪទៅដើរទៅរកស៊ីដូចថាគាត់ទៅកាប់ចេកកាប់អីនៅស្រោមខ្នុរចឹងហាស គាត់ទៅទិញចេកគេពីស្រោមខ្នុរយកមកលក់អីស្រុកយើងហ្នឹងស្រុកធ្រានហ្នឹងហាស!

ក៖ បាទយាយ!

ខ៖ ហ្នឹងហើយដូចស្រុកល្ពៀកស្រុកធ្រានអីហើយយើងដូចថាយើងនេះចឹងអីទៅដើររើសកស្រូវកអីគេចឹងហាស!

ក៖ បាទយាយប៉ុន្តែយើងអត់មានទៅលីសែងកាប់ដីលើកទំនប់លើកអីអត់ណាហីយាយ?

ខ៖ អាហ្នឹងអត់ទាន់បានលើកទេកាលនៅល្ពៀកហ្នឹងគេមិនទាន់លើកផងទាល់ចុះមកនៅធ្រានហើយបានគេលើក។

ក៖ អូ៎!

ខ៖ ចុះមកធ្រានគេលើកប្រព័ន្ធភ្លឺស្រែលើកតើ!

ក៖ ប៉ុន្តែគ្រាន់ថានៅល្ពៀកហ្នឹងនៅស្រួលនៅឡើយទេណេះយាយណេះ?

ខ៖ នៅល្ពៀកណុងនៅហូបបាយតាមផ្ទះ។

ក៖ អូ៎ប៉ុន្តែឆ្នាំណាយាយឆ្នាំចិតហេស?

ខ៖ អាណុងឆ្នាំចិតសិបបី។

ក៖ ដល់ពេលចូលចិតប្រាំបានប៉ុលពតណេះយាយណេះ?

ខ៖ ចា៎ដល់ចិតសិបប្រាំបានស៊ីបាយរួម។

ក៖ ប៉ុន្តែអាណុងយើងមកធ្រានវិញហើយណេះយាយណេះ?

ខ៖ ចា៎ខ្ញុំមកនៅធ្រានវិញហើយ!

ក៖ ចុះគេអោយយើងធ្វើអីខ្លះទៅយាយ?

ខ៖ គេអោយយើងលើកប្រព័ន្ធភ្លឺស្រែណុង។

ក៖ អូ៎!

ខ៖ លើកទំនប់។

ក៖ ចុះកាលណុងយើងអាយុប៉ុន្មានហើយយាយ?

ខ៖ ខ្ញុំ..។

ក៖ នោកងនារីរឺមួយក៏កងកុមារ?

ខ៖ នារីហើយ!

ក៖ នៅនារី?

ខ៖ ចូលចល័តគេហើយ!

ក៖ អូ៎បាទយាយ!

ខ៖ ដើរលើកអាណុងដើរលើកគ្រប់ភូមិគ្រប់ស្រុកហើយ!

ក៖ ប៉ុន្តែយើងនៅឆ្ងាយពីកូនចៅហេសនៅឆ្ងាយពីបងប្អូនហេសពេលណុង?

ខ៖ អាហ្នឹងចឹងហើយដល់ពេលនេះទៅចល័តហ្នឹងគេដើរតាមអើដូចថាតាមក្រុមៗគេមានប្រធានក្រុម ប្រធានកងគេទៅមួយកងៗចឹងមួយភូមិៗមួយសង្កាត់ៗគេចឹងហាសកាលណុងគេហៅមួយសង្កាត់។

ក៖ បាទយាយបាទ!

ខ៖ មួយកងគេមួយសង្កាត់ចឹងទៅ។

ក៖ អូ៎ដែរអើពេលហ្នឹងយាយអើយាយនៅគេងស្នាក់នៅអីជាមួយយុវនារីៗគា្នយើងណេះយាយណេះ?

ខ៖ ចា៎!

ក៖ អូ៎បាទយាយ!

ខ៖ ណុងគេធ្វើរោងអោយនៅមួយរោងៗ។

ក៖ អូ៎បាទយាយបាទ!

ខ៖ សុទ្ធតែស្រីៗតាមដូចថាស្រីៗមួយផ្នែកចឹងទៅប្រុសមួយហ្វូងចឹងទៅស្រីៗមួយហ្វូងចឹងទៅណាស់។

ក៖ បាទយាយចុះអើពេលដែរយើងនៅធ្រានហ្នឹងម្ហូបអាហារអីម៉េចដែរយាយយើងអត់ហូប យើងហូបបបររឺមួយយើងហូបបាយដែរ?

ខ៖ បបរហើយមិនដើររួមហ្នឹងបបរហើយគ្មានបាយនេះទេ។

ក៖ វេទនាហើយណេះយាយណេះ?

ខ៖ វេទនាហើយជំនាន់ណុងហោស!

ក៖ ចុះអើបើសិនជាចឹងយើងលក្ខណៈថាយើងមានទៅលួចជីកក្ដួចលួចជីកដំឡូងលួចជីកអីអត់យាយ?

ខ៖ អត់ទេអត់បានទៅលួចជីកក្ដួចលួចជីកដំឡូងទេព្រោះគេអត់អោយយើងនៅផ្ទះផង។

ក៖ អូ៎!

ខ៖ ដើរតាមការដ្ឋានម៉ង។

ក៖ ប៉ុន្តែយប់ៗហោសយាយ?

ខ៖ យប់ក៏អត់ដែរព្រោះបានថាយប់យើងដូចថាគេអោយយើងទៅឆ្ងាយៗពីភូមិចឹងយើងមានដំឡូងណាជីក។

ក៖ អូ៎!

ខ៖ អត់។

ក៖ បាទយាយបាទ!

ខ៖ អត់ទេដូចទៅឧទាហរណ៍ទៅស្រុកអីនោះកំពង់សៀមអីជិតបាធាយហោស!

ក៖ អូ៎!

ខ៖ អីណុងអីទៅលើកអីណុងហាស!

ក៖ ព្រៃទទឹងអើ..?

ខ៖ ព្រៃឈរ។

ក៖ អើព្រៃឈរហេស?

ខ៖ ហ្នឹងហើយជិតបាធាយហោសស្រុកព្រៃឈរហោសអាណុងមែនស្រុកព្រៃឈរទេហួសស្រុកព្រៃឈរទៀត។

ក៖ ស្រុកព្រៃអើ..?

ខ៖ អើថាស្រុកព្រៃឈរទៅចុះណុងគណៈតំបន់គេនេះស្រុកព្រៃឈរហើយអាហ្នឹង!

ក៖ បាទយាយបាទ!

ខ៖ កាលលើកប្រព័ន្ធភ្លឺស្រែក៏ចឹងដែរគេអោយខ្ញុំទៅលើកអីស្រុកព្រៃឈរហ្នឹងតើ!

ក៖ បាទយាយ!

ខ៖ អត់មាននៅស្រុកភូមិយើងហ្នឹងទេ។

ក៖ អូ៎បាទយាយ!

ខ៖ អាហ្នឹងចល័តធំៗហាស!

ក៖ បាទយាយបាទ!

ខ៖ ចល័តធំៗគេអោយយើងទៅលើកនៅតាមការដ្ឋានឆ្ងាយៗចឹងទៅដើរទៅពីរយប់ពីរថ្ងៃហោសបានដល់។

ក៖ បាទយាយបាទចុះអើចឹងយើងអស់កំលាំងអស់អីយើងធ្វើម៉េចទៅយាយជំនាន់ណុងយើងហូបអត់ឆ្អែតផងហើយយើងធ្វើការធ្ងន់ៗទៀត?

ខ៖ អើចេះតែទ្រាំទៅដឹងធ្វើម៉េចបើគេអោយយើងលើកហើយយើងទៅរកអីណាធ្វើអីបាន។

ក៖ រួចចុះបើយើងឈឺយើងធ្វើម៉េចយាយ?

ខ៖ ឈឺទៅគេយើងសំរាកទៅ។

ក៖ ប៉ុន្តែគេមានថ្នាំមានសារ៉ូមមានអីអោយព្យួរ..?

ខ៖ អត់មានទេ។

ក៖ មានថ្នាំមានអីអោយញ៉ាំណេះយាយ?

ខ៖ មានថ្នាំតិចតួចអីចឹងទៅដាក់ទៅ។

ក៖ គេហៅអាថ្នាំអាចម៍ទន្សាយណេះយាយថ្នាំខ្មៅៗហោស?

ខ៖ ហ្នឹងហើយ!

ក៖ អូ៎ចុះអើគេមានជំលាសយើងទៅខាងអើខាងណាជៀសពីព្រៃឈរហ្នឹងខាងធ្រានល្ពៀកទៀតអត់យាយ?

ខ៖ អត់ទេមកពីណុងឈប់ជំលាទៅណានៅហ្នឹងកន្លែងប៉ុនគ្រាន់ថាយើងចល័តៗចឹងគេហៅចល័តកងពិសេសហ្នឹងហាស!

ក៖ បាទយាយ!

ខ៖ ដើរតាមតំបន់មួយទៅតំបន់មួយទៅ។

ក៖ អូ៎ចុះតំបន់ណាដែរពិបាកជាងគេយាយ?

ខ៖ បើពិបាកជាងគេតំបន់ព្រៃវែងហ្នឹង!

ក៖ ស្រុកព្រៃឈរហោសយាយ?

ខ៖ ចា៎!

ក៖ យើងធ្វើអីគេទៅយាយលើកទំនប់លើកអី?

ខ៖ វាលើកទំនប់ណុងវាមិនពិបាកអីទេប៉ុន្តែគ្រាន់ថាកន្លែងទីតាំងរបស់យើងទៅដល់ភ្លាមបន្ទុះគ្រាប់បំប៊ីងាប់អស់មួយភ្លាម។

ក៖ អូ៎!

ខ៖ រួចទៅងាប់ទៅខ្លះទៅងាប់ខ្លះទៅគ្រាន់តែត្រូវរបួសអីចឹងហាស!

ក៖ បាទយាយ!

ខ៖ ប៉ុនសង្កាត់ខ្ញុំត្រូវរបួសងាប់ម្នាក់។

ក៖ អូ៎ប៉ុន្តែយើងអត់អីទេណេះយាយណេះ?

ខ៖ ចា៎!

ក៖ ចឹងមានន័យថានៅណុងគេមានអ្នកបាញ់គា្នទៀតណេះយាយ?

ខ៖ កាលជំនាន់ណុងអាណុងគ្រាប់វាសល់ហាសគ្រាប់វាថាវាទំលាក់លើយន្តហោះមកវាសល់ហាស!

ក៖ អូ៎វាសល់..?

ខ៖ ដល់ទៅផ្ទុះយើងកាប់ទៅត្រូវវា។

ក៖ អូ៎បាទយាយ!

ខ៖ណុងកាប់ដីទៅវាត្រូវវា។

ក៖ បាទយាយបាទចុះអើបងប្អូនយើងយាយ?

ខ៖ បងប្អូនខ្ញុំនៅសុទ្ធតែបែកគា្នទាំងអស់។

ក៖ តែនៅឆ្ងាយៗណេះយាយណេះ?

ខ៖ បងប្អូនសុទ្ធតែនៅអីក្រោយៗហាសនៅភូមិតាមភូមិ។

ក៖ អូ៎តែយាយទៅណុងពិបាកជាងគេ?

ខ៖ ចា៎!

ក៖ ចុះឪពុកម្ដាយយាយ?

ខ៖ ឪពុកម្ដាយខ្ញុំក៏នៅតាមភូមិដែរ។

ក៖ អូ៎!

ខ៖ គេអោយទៅលើកទំនប់លើកអីនៅទំនប់ត្រួយចេកត្រួយអីហ្នឹងហាស!

ក៖ បាទយាយចុះយាយគិតថានៅពេលដែរយើងវ៉ៃដាច់ហាសយើងម៉េចបានយើងដឹងថាដាច់ទៅយាយពេលណុង?

ខ៖ វ៉ៃដាច់ខ្ញុំនៅអង្គុញដីគេអោយខ្ញុំមកដេរនៅអង្គុញដីវិញ។

ក៖ អូ៎ចឹងមានន័យថាតំបន់ចុងក្រោយរបស់យាយនៅអង្គុញដីណេះយាយណេះ?

ខ៖ ចា៎រួចខ្ញុំមកដេរនៅអង្គុញដី។

ក៖ អូ៎ចុះយើងវ៉ៃដាច់ម៉េចបានដឹងយើងដឹងថាគេវ៉ៃដាច់គេប្រាប់យើងមែននិយាយយួនមកប្រាប់យើងរឺមួយក៏ម៉េចយាយ?

ខ៖ មានគេវ៉ៃដាច់ណុងខ្ញុំដល់ចឹងដូចមិនដឹងថាម៉េចបើគ្រាន់តែលឺគេវ៉ៃគា្នផូងផាំងៗបន្តក់ផូងផាំងៗចឹងហាស!

ក៖ បាទ!

ខ៖ ដល់ទៅពេលនេះចេះតែរត់តាមគា្នទៅហាស!

ក៖ អូ៎!

ខ៖ រត់តាមគា្នទៅដល់ថ្មពូនណុងចំការថ្មពូនណុងគេមាននៅវិទ្យុចឹងហាស!

ក៖ បាទយាយ!

ខ៖ គេមានវិទ្យុស្ដាប់ទៅពួកខ្ញុំដើរទៅប៉ុន្មាននាក់ហោសគេអោយខ្ញុំទៅជួយធ្វើស្រូវគេនៅវត្តខែលជ័យនេះ។

ក៖ អូ៎បាទយាយ!

ខ៖ អូ៎រត់ចេញពីវត្តខែលជ័យហ្នឹងមកនាំគា្នទៅដល់ទឹកឆាថ្មពូនហោសថ្មពូនទឹកឆាយើងហ្នឹងហាស!

ក៖ បាទយាយ!

ខ៖ ជិតៗហ្នឹងទេខ្ញុំទៅដល់នេះទៅមានគេប្រាប់គេថាអ្នកស្រុកហ្នឹងគេស្ដាប់ហាស!

ក៖ បាទយាយបាទ!

ខ៖ គេស្ដាប់វិទ្យុហ្នឹងទៅគេថាអើគេវ៉ៃដាច់អីចឹងបងប្អូនផ្ទះស្រុកនៅណាទៅណុងវិញទៅចឹងហាសណាស់។

ក៖ បាទយាយបាទ!

ខ៖ គេប្រាប់យើងទៅនាំគា្នទៅចឹង។

ក៖ អូ៎បាទយាយ!

ខ៖ បានពីរបីថ្ងៃដែរ។

ក៖ ចុះយើងដើរ..?

ខ៖ ពីរថ្ងៃបីថ្ងៃល្មមដើរមកដល់។

ក៖ ដើរពីរបីថ្ងៃដែរយាយហោសប៉ុន្តែយើងដើរគា្នច្រើនណេះយាយណេះ?

ខ៖ ដើរគា្នខ្ញុំទៅហ្នឹងគា្នបួនដប់ម៉្ភៃនាក់។

ក៖ អូ៎ច្រើនផង?

ខ៖ ចា៎ពួក..។

ក៖ ប៉ុន្តែមានអ្នកដើរមកចឹងស្លាប់តាមផ្លូវអីមានទេយាយ?

ខ៖ ទេពួកខ្ញុំហ្នឹងវាមិនទាន់មានស្លាប់តាមផ្លូវទេព្រោះអីទៅហ្នឹងវាដូចថាមិនទាន់ពួកណុងមកដូចថានៅកន្លែងហ្នឹងវិញដូចថាគេអោយយើងហូបគ្រប់គ្រាន់ចឹងហាស!

ក៖ បាទយាយបាទ!

ខ៖ ចា៎អត់មានមកតាមផ្លូវទេ។

ក៖ អូ៎ចុះយើងចេះតែវេចអង្ករវេចបាយទៅតាមផ្លូវហាសណេះយាយណេះហើយយើងដើរទៅ?

ខ៖ ពួកខ្ញុំទៅហ្នឹងមានពួកដូចថាពួកខ្ញុំទៅមន្ទីរខ្ញុំនៅមន្ទីរដេរអង្គុញដីណុងមានមន្ទីរពួកអាដែងពេទ្យ ពួកពាណិជ្ជកម្មណាស់ទៅនាំគា្នទៅធ្វើស្រែរួមគា្នចឹងហាស!

ក៖ បាទយាយបាទ!

ខ៖ ដល់អាពេលទៅពួកប្រុសៗអាខ្លះគេទាញរទេះទាញគោបរទៅ។

ក៖ អូ៎បាទ!

ខ៖ បរដឹកស្រូវហ្នឹងហាស!

ក៖ បាទយាយបាទ!

ខ៖ ដឹកស្រូវហ្នឹងចេញអាខ្លះគេយកបានអំបិលបានអីទៅដល់ពេលនេះចេះតែនាំគា្នមានឆ្នាំងខ្ទះឆ្នាំងអីទៅតាមចឹងហាស!

ក៖ បាទយាយ!

ខ៖ ចឹងបានហ្នឹងទៅនាំគា្នដាំបាយហូបទៅបានប៉ុន្មានមួយថ្ងៃពីរថ្ងៃពីរថ្ងៃហើយកាលណុងបានមកដល់ផ្ទះ។

ក៖ អូ៎យូរដែរណេះយាយ?

ខ៖ ណុងហើយចុះយើងល្មមតែទៅម៉ាគេផ្អើរមួយឆុលខ្ញុំទៅដល់ទឹកឆាហ្នឹង ទៅដល់ទឹកឆាទៅដេកទឹកឆាបានមួយយប់។

ក៖ តែយើងដើររហូតណេះយាយណេះ?

ខ៖ ដើររហូត..។

ក៖ យើងអត់មានអីជិះទេណេះយាយណេះ?

ខ៖ មានអីជិះទេរទេះគោគេដឹកស្រូវ។

ក៖ អូ៎បាទយាយបាទចុះយាយគិតថាគេ..?

ខ៖ ចេះតែទៅតាមៗគា្នទៅភ័យហ្នឹងកាលណុងផ្អើលៗតាមគា្នទៅហ្នឹងហាស!

ក៖ តែដល់ពេលយើងមកជុំគា្នយើងមកផ្ទះទៅមករកឃើញអីឃើញទៅយើងស្គាល់ផ្ទះស្គាល់អីដែរណេះយាយណេះ?

ខ៖ បើគេមកជុំគា្នចឹងអើដល់ពេលគេថាចឹងទៅពួកគេអ្នកខ្លះនៅហាន់ជ័យ អ្នកខ្លះនៅម្លិចមានហើរអីចឹងគេនាំគា្នទៅភូមិគេទៅយើងនៅមកភូមិយើងមកចឹងបែកគា្នមកហ្នឹង!

ក៖ បាទយាយបាទ!

ខ៖ អើអ្នកណានៅស្រុកណាភូមិណាទៅណុងទៅ។

ក៖ អូ៎រួចចុះអើបងប្អូនយើងចុះតែរកផ្ទះឃើញដែរទៅណេះយាយណេះ?

ខ៖ មកបងប្អូនហ្នឹងអាខ្លះពីរថ្ងៃអាខ្លះបីថ្ងៃដល់ផ្ទះវិញអស់ចឹងទៅ។

ក៖ អូ៎ចុះនៅពេលដែរយើងមកដល់ផ្ទះដំបូងៗផ្ទះយើងអីគេយកធ្វើជាកន្លែងប៉ុលពតរឺមួយក៏គេទុកចោលហោសយាយ?

ខ៖ ផ្ទះ..។

ក៖ ផ្ទះយើង..?

ខ៖ អើផ្ទះយើងគ្មានពីណាយកធ្វើប៉ុលពតអីបើម៉ែយើងឪយើងនៅ។

ក៖ អូ៎បាទយាយ!

ខ៖ កាលជំនាន់ណុងហោស!

ក៖ គាត់អត់មានចេញ..?

ខ៖ បើមានតែផ្ទះៗយើងពីដើមនេះពីនៅស្រុកយើងហ្នឹងដែរយើងេត់ចេញទៅហ្នឹងផ្ទះហ្នឹងគេរុសអស់ហើយ!

ក៖ បាទយាយ!

ខ៖ ហ្នឹងហើយ!

ក៖ អូ៎ចុះយាយគិតថាចឹងពេលដែរយើងមកដល់ដំបូងយើងមានការលំបាកអីទៅយាយដោយសារតែពេលហ្នឹងយើងធ្វើស្រែរួមណេះយាយណេះ?

ខ៖ អើកាលនេះណុងហោស?

ក៖ ពេលដែរបែកពីប៉ុលពតថ្មីៗយើងចូលមកស្រុកវិញហាសយាយ?

ខ៖ មកអូ៎ដាច់ពីអាពតមកថ្មីៗហោស?

ក៖ បាទយាយ!

ខ៖ មកធ្វើស្រែរួម។

ក៖ គេច្រៀនធ្វើស្រែរួមហាសណេះយាយណេះ?

ខ៖ ចា៎!

ក៖ ចុះយើងមានការលំបាកអីទៅយាយដោយសារពេលណុងយើងអត់ទាន់មានជាលក្ខណៈបុគ្គលផ្ទាល់ខ្លួនហាស?

ខ៖ អើចេះតែលំបាកហើយអូនអើយកាលជំនាន់ណុងយើងមកភ្លាមៗមានអីធ្វើស្រែរួមល្មមបានហូបហ្នឹងទៅ ហូបទៅជីកដំឡូងជីកក្ដួចអីខ្លះទៅហូបហោស!

ក៖ អូ៎!

ខ៖ ហ្នឹងហើយ!

ក៖ បាទយាយរួចចុះអើពេលណាដែរយើងចាប់ផ្ដើមអើមានស្រែគេចែកស្រែអោយយើងផ្ទាល់ខ្លួនយាយ?

ខ៖ អើយដឹងឆ្នាំប៉ុន្មានទេខ្ញុំភ្លេចហើយនេះដល់ពេលនេះបានគេចែកគា្នតាមដូចថាគេមុនដំបូងគេមានតាមក្រុមចឹងដល់ពេលយូរៗទៅគេចែកគេចែកតាមគ្រួសារចឹងហាស គ្រួសារតិចគ្រួសារច្រើនចឹងហាស!

ក៖ បាទយាយបាទ!

ខ៖ ចា៎!

ក៖ រួចចុះអើពេលណុងយាយបានច្រើនទេយាយស្រែគេគិតតាមគ្រួសារមែនយាយ គិតតាមសមាជិកក្រុមគ្រួសារមែន?

ខ៖ គេគិតតាមហ្នឹងប៉ុនគេចែកអារៗម្នាក់បានប៉ុន្មានប្រាំមួយប្រាំពីរអារអីចឹង។

ក៖ អូ៎បាទ!

ខ៖ បួនប្រាំអារ..។

ក៖ គ្រួសារយើងមានកូនចៅច្រើនទៅបានច្រើនទៅណេះយាយណេះ?

ខ៖ ចា៎អ្នកណាបានអូ៎មានគ្រួសារច្រើនគេចែករបបគេណុងក៏បានច្រើនដែរទៅ។

ក៖ អូ៎បាទយាយ!

ខ៖ គ្រួសារតិចគេបានស្រែតិចទៅស្រែមួយអីចឹងទៅ។

ក៖ បាទយាយបាទរូចហើយយើងចេះតែទៅស្រែជាមួយបងប្អូនកូនចៅឪពុកម្ដាយយើងហាសណេះយាយណេះ?

ខ៖ ចា៎!

ក៖ ចុះយាយគិតថាអើពេលណាគេចាប់ផ្ដើមចាយលុយយាយ?

ខ៖ ដឹងឆ្នាំណាទេខ្ញុំក៏មិនចាប់អារម្មណ៍ដែរនេះ។

ក៖ អូ៎!

ខ៖ ដឹងឆ្នាំប៉ុន្មានទេគេចាយលុយនេះ។

ក៖ អូ៎បាទយាយចុះពេលណាយើងដឹងថាពេលណាដែរយើងចាប់ផ្ដើមយើងរៀងសប្បាយយាយរៀងយើងចាប់ផ្ដើមមានអារម្មណ៍ថាយើងលែងមានសង្រ្គាមលែងអើលែងមានខ្វល់អីទៀតហាសយើងអង្គុយតែរកការងារធ្វើ ដើម្បីធ្វើស្រែធ្វើចំការរកលុយហាសយាយ!

ខ៖ អូ៎ដល់តែពេលយើងនៅឆ្នាំ..។

ក៖ ឧន្តាក់ហីយាយ?

ខ៖ ជំនាន់ឧន្តាក់ហ្នឹងយើងចេះតែរៀងចេះតែយើងលក់ទៅលក់បន្លែបន្លុកអីនៅផ្សារអីចឹងទៅណាស់។

ក៖ អូ៎បាទយាយពេលណុងយើងចេះតែមានលុយមានកាក់ខ្លះៗហាសណេះយាយណេះ?

ខ៖ ចា៎!

ក៖ អូ៎ចុះស្រែចំការចាទូទៅយាយធ្វើស្រែអីគេយាយស្រែប្រាំងស្រែវស្សា?

ខ៖ ស្រែវស្សា។

ក៖ ប៉ុន្តែឥឡូវយាយនៅតែធ្វើដដែររឺមួយក៏ឈប់ហើយយាយ?

ខ៖ ឥឡូវគ្មានស្រែធ្វើទេធ្វើគ្មានទឹកគ្មានផុកអីចឹង។

ក៖ អូ៎បាទយាយ!

ខ៖ មានស្រែធ្វើប៉ុន្តែធ្វើវាមិនកើតវា..។

ក៖ អត់ទឹកណេះយាយ?

ខ៖ វាគ្មានទឹកឆ្នាំហ្នឹង!

ក៖ បាទយាយចុះយាយគិតថាចឹងទាក់ទងពីចំការយាយមានចំការអត់យាយ?

ខ៖ អត់។

ក៖ អត់មានចំការទេណេះយាយណេះ?

ខ៖ ចា៎!

ក៖ អូ៎ប៉ុន្តែលក់ដូរយាយធ្លាប់លក់ដូរ?

ខ៖ ធ្លាប់តើ!

ក៖ ភាគច្រើនយាយលក់អីគេយាយ?

ខ៖ លក់បន្លែលក់ត្រកួនស្លឹកឈើស្លឹកព្រៃត្រឡាចននោងទ្របអីហ្នឹងហាស!

ក៖ អូ៎បាទយាយបាទចុះយាយគិតថាទាក់ទងពីអើចិញ្ចឹមសត្វវិញយាយធ្លាប់ចិញ្ចឹមសត្វអីគេខ្លះអត់យាយ?

ខ៖ ខ្ញុំមានចិញ្ចឹមគោ។

ក៖ ចិញ្ចឹមគោណេះយាយណេះ?

ខ៖ ចា៎!

ក៖ មាន់តាជ្រូកក្របីអីយាយអត់ដែរចិញ្ចឹមទេ?

ខ៖ អូ៎ចិញ្ចឹមយូរៗទៅបាត់អស់ទៅលែងចិញ្ចឹមលែងអីទៅ?

ក៖ អូ៎ម៉េចចឹងគេលួចមែនយាយ?

ខ៖ ដឹងអីគេវាចេះតែបាត់ៗទៅ។

ក៖ អូ៎បាទយាយចុះយាយគិតថាអើតាំងពីក្មេងរហូតមកដល់ឥឡូវការងារអីគេខ្លះដែរយាយធ្លាប់ធ្វើទៅយាយ?

ខ៖ ចា៎!

ក៖ តាំងពីក្មេងរហូតមកដល់ឥឡូវហាសការងារអីគេខ្លះដែរយាយធ្លាប់ធ្វើទៅ?

ខ៖ ពីមុនខ្ញុំឈប់ធ្វើស្រែធ្វើចំការខ្ញុំលក់តែបន្លែនៅផ្សាររដ្ឋទៅឈប់ពីផ្សាររដ្ឋមកបឹងកុកបាត់ទៀតឥឡូវឈប់បឹងកុកទៀតឥឡូវគ្មានធ្វើអីទេ។

ក៖ អូ៎!

ខ៖ គ្រាន់តែថានៅផ្ទះមើលចៅមើលីទៅ។

ក៖ នៅជាមួយកូនណេះយាយណេះ?

ខ៖ ហ្នឹងហើយ!

ក៖ ចុះចឹងពីមុនយាយលក់បន្លែច្រើនណេះយាយណេះ?

ខ៖ លក់បន្លែធម្មតាហ្នឹងដែរហ្នឹងតិចៗដែរ។

ក៖ យើងដាំខ្លួនឯងហោសយាយទទួលគេ?

ខ៖ ទិញគេណុងលក់ណុងម៉ង។

ក៖ អូ៎មួយថ្ងៃចំណេញបានប៉ុន្មានបួនប្រាំប្រាំមួយពាន់មួយម៉ឺនជាងអីចឹងហាសណេះយាយណេះ?

ខ៖ ចា៎!

ក៖ ម៉ារួចម៉ាថ្លៃម្ហូបអីចឹងហាសណេះយាយណេះ?

ខ៖ ចា៎!

ក៖ អូ៎បាទយាយចុះយាយគិតថាអើឥឡូវជីវិតរបស់យាយមានការផ្លាស់ប្ដូរអីយាយតាំងពីក្មេងយាយនៅជាមួយឪពុកម្ដាយម៉េចដល់ពេលឥឡូវម៉េចដែរយាយ ចង់និយាយថាកាលពីក្មេងយាយនៅជាមួយឪពុកម្ដាយគិតថាទាំងជីវភាពសុខក្រុមគ្រួសារម៉េចដែរដល់ពេលឥឡូវមកឥឡូវយាយចាស់..?

ខ៖ ទេពីមុនមកកាលពីខ្ញុំនៅក្មេងខ្ញុំលំបេកលំបាកដែរដល់ពេលខ្ញុំអើធំខ្ញុំចាស់ទៅហ្នឹងវាអើវាមិនលំបេកលំបាកអីទេវារៀងធូរធារតិចដែរណាស់។

ក៖ បាទយាយបាទ!

ខ៖ ហ្នឹងហើយ!

ក៖ អូ៎!

ខ៖ ការរកស៊ីទៅខ្ញុំឈប់។

ក៖ រួចចុះអើទាក់ទងពីអើជីវភាពសុខភាពអីឥឡូវម៉េចដែរយាយ?

ខ៖ សុខភាពណុងវាពីមុនណុងវាមិនអីទេដល់ឥឡូវហ្នឹងវារៀងទ្រុឌទ្រោមតិចដែរហើយយើងចាស់ហើយណាស់។

ក៖ បាទយាយត្រូវដោយសារយើងរៀងចាស់ហើយណេះយាយណេះ?

ខ៖ ហ្នឹងហើយ!

ក៖ អូ៎បាទយាយចុះយាយទាក់ទងពីម្ហូបអាហារអីយាយចូលចិត្តហូបម្ហូបអីយាយ?

ខ៖ អើយវាសាមញ្ញវាមានតែសំលម្ចូរ សំលប្រហើរអី។

ក៖ អូ៎ដែរយាយចូលចិត្តហូបរាល់ថ្ងៃណេះយាយណេះ?

ខ៖ យួរឆាម្ដងមួយយាមអីហ្នឹង!

ក៖ អូ៎បាទយាយចុះអើយាយគិតថាល្បែងប្រជាប្រិយ៍អីយាយចូលចិត្តលេងល្បែងប្រជាប្រិយ៍អីគេយាយទាក់ទងពីដូចជាចូលឆ្នាំលេងបោះអង្គុញ លាក់កន្សែងទាញព្រាត់អីចឹងហាសយាយកាលក្មេងយាយនៅលេងតើណេះយាយណេះ?

ខ៖ ពីក្មេងៗខ្ញុំទៅមើលតែគេខ្ញុំមិនដែរបានលេងអីទេមិនសូវអ្នកចំណូលលេង។

ក៖ ចង់និយាយថា..?

ខ៖ ដើរទៅមើលគេទៅ។

ក៖ យើងរៀងខ្មាស់អៀនដែរណេះយាយណេះ?

ខ៖ ណុងហើយ!

ក៖ អូ៎ចុះទាក់ទងពីយីកេអាយ៉ៃល្ខោនអីយាយចូលចិត្តមើលទេ?

ខ៖ អូ៎បើល្ខោនអីចូលចិត្តហាស!

ក៖ ដឹងតែមើលដាច់យប់ហើយណេះយាយណេះ?

ខ៖ ល្ខោនមើលហែងទាល់មួយយប់ៗទាល់ភ្លឺ។

ក៖ ទាល់ដាច់យប់ម៉ងតែ..?

ខ៖ ទាល់ចប់រឿងណុងហាស!

ក៖ អូ៎!

ខ៖ អោយតែបានមើល។

ក៖ អាហ្នឹងចំណង់ចំណូលចិត្តតាំងពីក្មេងម៉ង?

ខ៖ ចា៎!

ក៖ តែឥឡូវហ្នឹងយាយនៅតែមើលចឹង?

ខ៖ ឥឡូវហ្នឹងអត់ដែរទៅមើលទេប៉ុនកាលពីក្មេងទៅមើលបើឥឡូវមិនដែរទេ។

ក៖ អូ៎!

ខ៖ គេលេងអីណាៗក៏អត់ដែរទៅដែរឥឡូវ។

ក៖ បាទយាយបាទប៉ុនសុំសិល្បិ៍អីយាយសុំសិល្បិ៍ហើយណេះយាយណេះ?

ខ៖ ចា៎ខ្ញុំសុំសិល្បិ៍បីឆ្នាំហើយ!

ក៖ សិល្បិ៍ប៉ុន្មានយាយសិល្បិ៍ប្រាំណេះ?

ខ៖ ខ្ញុំសុំសិល្បិ៍ប្រាំខ្ញុំសុំសិល្បិ៍ប្រាំបីអត់កើតគេព្រោះអត់បាយល្ងាចអត់បានទេក្រពះខ្ញុំវារើវាញ័រដៃញ័រចឹងហាស!

ក៖ បាទយាយបាទចុះចឹងយាយគិតថាចឹងទាក់ទងពីយាយមានបងប្អូនកូនចៅណាដែរចេះលេងឧបករណ៍ភ្លេងអត់យាយ?

ខ៖ អត់ផងបងប្អូនខ្ញុំអត់មានពីណាចេះ។

ក៖ ភ្លេងសៀមភ្លេងខ្មែរអីក៏អត់ចេះដែរណេះយាយណេះ?

ខ៖ អត់។

ក៖ អូ៎ចុះទាក់ទងពីអើផ្ទះរបស់យាយកាលយាយនៅជាមួយឪពុកម្ដាយផ្ទះយាយបែបណាយាយលក្ខណៈផ្ទះឈើរឺមួយក៏ផ្ទះថ្ម?

ខ៖ ផ្ទះឈើ។

ក៖ ផ្ទះប្រកស្លឹកហាសយាយណេះរឺមួយក៏ផ្ទះឈើធម្មតា?

ខ៖ ចា៎!

ក៖ ចុះនរណាគេជាអ្នកសាងសងជួសជុលវាយាយ?

ខ៖ អើ..!

ក៖ ផ្ទះណុងឪពុកយាយហេស?

ខ៖ កាលពីឪខ្ញុំម៉ែខ្ញុំគាត់ដាច់មកហ្នឹងគាត់ធ្វើផ្ទះឈើផ្ទះតូចចឹងណាស់។

ក៖ បាទយាយ!

ខ៖ អើដាច់មកលំបេកលំបាកហាស!

ក៖ រួចចុះដល់ពេលដែរយាយមានក្រុមគ្រួសារមានអីមកផ្ទះម៉េចទៅយាយ?

ខ៖ ផ្ទះ..។

ក៖ តូចហីធំ?

ខ៖ ខ្ញុំម៉ែឪខ្ញុំលើកទៅផ្ទះណុងវាតូចដែរទេទើបប្រាំមិតទៅប្រពីរមិតអីហ្នឹងហាស!

ក៖ បាទយាយបាទចុះយាយគិតថាឪពុកម្ដាយរបស់យាយធ្លាប់បង្រៀនពីជំនាញអីទៅយាយអត់យាយលក្ខណៈដូចកូរស្ករ វេញវល្លិ៍ធ្វើផ្ដៅធ្វើកន្ទេល?

ខ៖ ម៉ែឪខ្ញុំពីដើមគាត់ឡើងត្នោតធ្វើស្ករចឹងអើដាច់ពីអាពតមកហ្នឹង!

ក៖ ចឹងយាយចេះស្ករត្នោត?

ខ៖ ចា៎!

ក៖ អូ៎មានចេះធ្វើស្ករត្នោតណេះយាយណេះ?

ខ៖ ចា៎!

ក៖ អូ៎បាទយាយចុះយាយតាំងពីក្មេងយាយធ្លាប់មានគោលបំណងថាធំឡើងចង់ធ្វើអីមួយអត់យាយ?

ខ៖ ចេះតែចង់ហើយប៉ុន្តែយើងក្រអត់បានធ្វើ។

ក៖ អូ៎ចឹងហោសយាយ?

ខ៖ ចា៎!

ក៖ កាលណុងយាយគិតថាយាយចិត្តចង់ធ្វើអីគេយាយ?

ខ៖ ទៅចេះតែចង់ថាយើងចង់បើកមុខរបរអីលក់ដូរអោយធំធាត់ចាប់ហ៊ួយចាប់អីហ្នឹងគេចឹងហាស!

ក៖ បាទយាយបាទ!

ខ៖ ប៉ុន្តែយើងវាគ្មានដើមទុនរក។

ក៖ ចឹងយាយអត់បានធ្វើទៅ?

ខ៖ ចា៎!

ក៖ ចុះអើចឹងយាយគិតថាអើតាំងពីមានសំនួរចុងក្រោយមួយយាយចង់អោយយាយផ្ដែផ្ដាំទៅកូនចៅជំនាន់ក្រោយហាសយាយ មានពាក្យពេចន៍អីដែរចង់ផ្ដាំផ្ញើរទៅពួកគាត់ទេយាយ?

ខ៖ ដឹងផ្ដាំផ្ញើរអីទេផ្ដាំផ្ញើរថាកូនក្មួយចៅៗអីចឹងអោយវារកស៊ីអីទៅ កុំលេងល្បែងស៊ីសងអីចឹងៗទៅណាស់។

ក៖ បាទយាយបាទត្រូវ!

ខ៖ ចង់អោយគេគិតរឿងថារកស៊ីអោយសុទ្ធចរឹតទៅទៀតត្រង់ដោយកំលាំងទឹកញើសរបស់យើងកុំទៅដូចថាក្មេងសារក្រោយអី ចង់ផ្ដាំថាកុំអោយជក់គ្រឿងញៀនអីចឹងហាសណាស់។

ក៖ បាទយាយបាទត្រូវ!

ខ៖ ហ្នឹងហើយ!

ក៖ ចុះចឹងយាយធ្លាប់ទូន្មានព្រានប្រដៅគាត់ថាកូនចៅៗដែរគាត់ធំៗចង់អោយសំរេចនូវគោលបំណងយាយដែរយាយអត់ធ្លាប់បានធ្វើអីចឹងហាសណាស់យាយ?

ខ៖ ចា៎!

ក៖ យាយធ្លាប់បានប្រាប់ពួកគាត់ទេយាយ?

ខ៖ មើលទៅប្រាប់ដែរប៉ុន្តែក្មួយៗចៅៗវានៅតូចៗពេក។

ក៖ អូ៎!

ខ៖ មិនទាន់នេះទេនៅតូចៗណុង។

ក៖ បាទយាយបាទ!

ខ៖ ចៅខ្ញុំនៅទើបអាយុបួនដប់ឆ្នាំប្រាំមួយប្រាំពីរឆ្នាំ។

ក៖ អូ៎បាទយាយបាទ!

ខ៖ គ្រាន់ប៉ុណ្ណឹងទេប្រាំពីរប្រាំបីឆ្នាំមិនទាន់ដល់ត្រឹមត្រូវផង។

ក៖ ចឹងពួកគាត់នៅអត់ទាន់ដឹងអីនៅឡើយ?

ខ៖ ហ្នឹងហើយមិនទាន់ដឹងអីនៅឡើយអត់មានចៅធំហ្នឹងគេផង។

ក៖ អូ៎បាទយាយចុះយាយមានពាក្យពេចន៍អីចង់ផ្ដាំផ្ញើរផ្សេងពីហ្នឹងទៀតទេយាយ?

ខ៖ ដឹងផ្ដាំថាម៉េចទៀតហោស!

ក៖ អូ៎បាទយាយ!

ខ៖ អស់ហើយតែប៉ុណ្ណឹងទេ។

ក៖ បាទយាយចឹងប្រហែលចុងក្រោយខ្ញុំអរគុណច្រើនយាយ ដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយការសម្ភាសមួយហ្នឹង ខ្ញុំហ្នឹងដាក់ក្នុងវេបសាយសាលាចឹងចុងក្រោយខ្ញុំសុំអើសុំការអនុញ្ញាតិពីយាយដើម្បីដាក់ការសម្ភាសទាំងអស់ហ្នឹងទៅក្នុងវេបសាយសាលលបានទេយាយ?

ខ៖ ចា៎!

ក៖ អ្វីដែរយាយនិយាយហ្នឹងខ្ញុំហ្នឹងដាក់ទៅក្នុងវេបសាយសាលាដើម្បីអោយកូនចៅរបស់យាយបានស្គាល់បានដឹងចឹងហាសពីប្រវត្តិរបស់យាយដែរយាយរៀបរាប់ប្រាប់ខ្ញុំមិញហាសណាស់យាយ?

ខ៖ ចា៎ដាក់…។

ក៖ យាយយល់អត់ចង់និយាយថាអ្វីដែរខ្ញុំបានពិភាក្សាជាមួយយាយឥឡូវនេះចង់ដាក់ទៅក្នុងវេបសាយរបស់សាលាដើម្បីតំកល់ទុកអោយចៅៗយាយដែរអត់ស្គាល់ប្រវត្តិរបស់យាយបានរៀបរាប់ចឹងហាសណាស់ ចង់អោយពួកគាត់បានស្គាល់ហ្នឹងបានដឹងពីប្រវត្តិថាអូ៎យាយធ្លាប់មានការលំបាកអីពីជំនាន់មួយទៅជំនាន់មួយចឹងហាសណាស់ ដើម្បីអោយពួកគាត់បានស្គាល់បានដឹងចឹងអត់អីទេណេះយាយណេះ?

ខ៖ ចា៎ដាក់ទៅមានអី។

ក៖ អូ៎!

ខ៖ អត់មានទាស់ខុសអីទេហី?

ក៖ បាទអត់អីទេយាយចឹងចុងក្រោយចៅអរគុណច្រើនណាស់យាយណាស់ដែរបានអោយចៅពិភាក្សាជាមួយយាយទាក់ទងពីប្រវត្តិមួយហ្នឹងណាស់យាយ៕